Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 246/2006 Z. z. o minimálnom množstve pohonných látok vyrobených z obnoviteľných zdrojov v motorových benzínoch a motorovej nafte uvádzaných na trh Slovenskej republiky v znení nariadenia vlády Slovenskej republiky           č. 304/2008 Z. z. 

Spôsob pripomienkového konania	bežný – 15 pracovných dní	
Počet vznesených pripomienok, z toho zásadných	54  / 3 	
Počet vyhodnotených pripomienok	54 	
		
Počet akceptovaných pripomienok, z toho zásadných	45  / 1 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	9  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad geodézie, kartografie a katastra Slovenskej republiky 	 	 	x 	 	
3 .	Úrad pre normalizáciu, metrológiu a skúšobníctvo Slovenskej republiky 	8 (8o,0z) 	 	 	 	
4 .	Úrad pre verejné obstarávanie 	 	 	x 	 	
5 .	Úrad priemyselného vlastníctva Slovenskej republiky 	1 (1o,0z) 	 	 	 	
6 .	Správa štátnych hmotných rezerv Slovenskej republiky 	 	 	x 	 	
7 .	Generálna prokuratúra Slovenskej republiky 	 	 	x 	 	
8 .	Protimonopolný úrad Slovenskej republiky 	 	 	x 	 	
9 .	Republiková únia zamestnávateľov 	 	 	 	x 	
10 .	Ústredie práce, sociálnych vecí a rodiny 	 	 	 	x 	
11 .	Centrum pre medzinárodnoprávnu ochranu detí a mládeže 	 	 	 	x 	
12 .	Národný bezpečnostný úrad 	 	 	x 	 	
13 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
14 .	Konfederácia odborových zväzov Slovenskej republiky 	 	 	 	x 	
15 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
16 .	Národná banka Slovenska 	1 (1o,0z) 	 	 	 	
17 .	Združenie miest a obcí Slovenska 	 	 	x 	 	
18 .	Európske spotrebiteľské centrum 	 	 	 	x 	
19 .	Ministerstvo zdravotníctva Slovenskej republiky 	 	 	 	x 	
20 .	Ministerstvo financií Slovenskej republiky 	9 (8o,1z) 	 	 	 	
21 .	Ministerstvo zahraničných vecí Slovenskej republiky 	 	 	x 	 	
22 .	Ministerstvo obrany Slovenskej republiky 	5 (5o,0z) 	 	 	 	
23 .	Najvyšší kontrolný úrad Slovenskej republiky 	 	 	x 	 	
24 .	Úrad jadrového dozoru Slovenskej republiky 	 	 	x 	 	
25 .	Štátny dopravný úrad 	 	 	 	x 	
26 .	Odbor aproximácie práva sekcie vládnej legislatívy Úradu vlády SR 	8 (8o,0z) 	 	 	 	
27 .	Štatistický úrad Slovenskej republiky 	3 (3o,0z) 	 	 	 	
28 .	Odbor Centrálneho verejného obstarávania 	 	 	 	x 	
29 .	Ministerstvo dopravy, pôšt a telekomunikácií Slovenskej republiky 	2 (2o,0z) 	 	 	 	
30 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
31 .	Ministerstvo vnútra Slovenskej republiky 	1 (1o,0z) 	 	 	 	
32 .	Ministerstvo spravodlivosti Slovenskej republiky 	 	 	x 	 	
33 .	Ministerstvo školstva, vedy, výskumu a športu Slovenskej republiky 	5 (5o,0z) 	 	 	 	
34 .	Ministerstvo kultúry a cestovného ruchu Slovenskej republiky 	 	 	x 	 	
35 .	Ministerstvo pôdohospodárstva, životného prostredia a regionálneho rozvoja Slovenskej republiky  	 	 	 	x 	
36 .	Ministerstvo pôdohospodárstva, životného prostredia a regionálneho rozvoja Slovenskej republiky 	5 (5o,0z) 	 	 	 	
37 .	Ministerstvo hospodárstva a výstavby Slovenskej republiky 	 	 	 	x 	
38 .	Najvyšší súd Slovenskej republiky 	 	 	 	x 	
39 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
40 .	Úrad vlády Slovenskej republiky 	1 (1o,0z) 	 	 	 	
41 .	Úrad pre reguláciu sieťových odvetví 	 	 	x 	 	
42 .	Slovenská poľnohospodárska a potravinárska komora 	1 (0o,1z) 	 	 	 	
	SPOLU	54 (51o,3z) 	0 (0o,0z) 	13 	14 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚNMS SR 	K bodu 1. 
V bode 1. navrhujeme z dôvodu jasnosti a zrozumiteľnosti za slová "podnikajúca vo výrobe" vložiť slová "pohonných látok". 	O 	A 	Upravené podľa pripomienok. 	
ÚNMS SR 	K bodu 1. poznámke pod čiarou príslušnej k odkazu č. 1b a k bodu 2. poznámke pod čiarou príslušnej k odkazu č. 3 
V poznámke pod čiarou príslušnej k odkazu č. 1b a č. 3 žiadame v súlade s Legislatívnymi pravidlami vlády SR (bod 46.) použiť skrátenú citáciu zákona č. 98/2004 Z. z. 
V úvodnej vete k poznámkam č. 1a a 1b žiadame v súlade s Legislatívnymi pravidlami vlády SR použiť množné číslo. 	O 	A 	Upravené podľa pripomienky. 	
ÚNMS SR 	K bodu 6. 
Navrhovanú zmenu § 6 žiadame doplniť a § 6 upraviť podľa Legislatívnych pravidiel vlády SR (čl. 27). 	O 	A 	Doplnené podľa pripomienky. 	
ÚNMS SR 	K prílohe č. 3 (nad rámec návrhu) 
Prílohu č. 3 žiadame upraviť podľa Legislatívnych pravidiel vlády SR (čl. 27, príloha č. 3) prihliadajúc pri tom na skutočnosť, že smernica 2003/30/ES prebratá v nariadení vlády SR č. 246/2006 Z. z. bola zrušená smernicou 2009/28/ES, ktorej transpozičná lehota uplynula 25. 12. 2009. 	O 	N 	V úradnom vestníku EÚ bola nesprávne uvedená transpozičná lehota, bola upravená na 5. 12. 2010. Pozri pripomienku OLAP Úradu vlády. 	
ÚNMS SR 	K sprievodným dokumentom 
Žiadame vypracovať sprievodné dokumenty, najmä doložku zlučiteľnosti a doložku vplyvov v súlade s Legislatívnymi pravidlami vlády SR. 	O 	A 	Sprievodné dokumenty prepracované podľa legislatívnych pravidiel. 	
ÚNMS SR 	K názvu 
V súlade s Legislatívnymi pravidlami vlády SR žiadame do názvu doplniť aj pôvodné nariadenia č. 246/2006 Z. z. novelizujúce nariadenie vlády č. 304/2008 Z. z. 	O 	A 	Upravené podľa pripomienky. 	
ÚNMS SR 	K bodu 4. 
Navrhujeme uviesť nahrádzané aj nahradzujúce číslo v úvodzovkách. 	O 	A 	Doplnené o úvodzovky. 	
ÚNMS SR 	K prílohe č. 2 
Navrhujeme pojmologicky zjednotiť text prílohy č. 2 s textom nariadenia vlády, napr. pojem "motorové palivo" nahradiť pojmom "pohonná látka", zjednotiť používanie pojmov "motorová nafta", "nafta", "motorový benzín", "benzín", "automobilový benzín". 	O 	A 	Upravené podľa pripomienky. 	
ÚPV SR 	bod 5 
Odporúčame nahradiť slovo "číslovka" (resp. "číslovkou") slovom "číslo" (resp. "číslom"). 	O 	A 	Upravené podľa pripomienky. 	
AZZZ SR 	k predloženému návrhu 
Zásadne nesúhlasíme s úpavou minimálneho podielu biozložky v palive z podielu 5,75 % e.o. na 3,6 % e.o., 
Odôvodnenie: - táto úprava je v priamom rozpore so strategickým dokumentom vlády SR č. 547/2008 - 1000 Koncepcia vyššieho využitia biopalív v doprave v podmienkach SR 
- táto úprava je v rozpore so smernicou EP a Rady 2003/30/ES, ktorá členským krajinám EÚ odporúča referenčnú hodnotu podielu biozložky v palive vo objeme 5,75 % e.o. do 31.12. 2010 
- táto úprava bude mať negatívny dopad na poľnohospodárstvo, rozvoj vidieka a zamestnanosť (olejniny sú totiž v podmienkach SR po obilninách druhou najdôležitejšou rastlinnou komoditou 
a podpora ich pestovania a spracovávania znamená príliv kapitálu do odvetvia, rast produkcie a zamestnanosti) - zberová plocha olejnín v roku 2007/2008 predstavovala 231,4 tis. ha a 
produkcia 467,5 tis. ton 
- táto úprava vytvára výraznú komparatívnu nevýhodu podnikateľského prostredia SR voči ČR v oblasti rozvoja biopalív - v ČR od 1. júna 2010 platí podiel biozložky v palivách vo výške 
6 % objemových jednotiek pre bionaftu a 4,1 % objemových jednotiek pre bioetanol bez daňového zvýhodnenia! 
- vzhľadom nato, že podiel biozložky je daňovo oslobodený, tak predpokladáme negatívny dopad na cenu paliva len na úrovni bežnej odchýlky trhovej ceny v jednom týždni v SR, cca 1cent/l 
- zvýšeným podielom biozložiek v palivách by sa podporili environmentálne aspekty priemyselnej výroby  	Z 	N 	Rozporové konanie uskutočnené 2x, rozpor trvá. Pôvodne navrhnutá referenčná hodnota 3,6 % upravená na 3,7 %, nie však pôvodná. Hodnota 3,7 % vyplýva zo zosúladenia trajektórie v akčnom pláne obnoviteľných zdrojoch energie, v návrhu novelizácie zákona o obnoviteľných zdrojoch energie a v návrhu zákona o spotrebnej dani z minerálneho oleja. 	
NBS 	V názve novely je potrebné na konci za slová „na trh Slovenskej republiky“ doplniť slová „v znení nariadenia vlády Slovenskej republiky č. 304/2008 Z. z.“. 

K bodu 1 
Uvádzaciu vetu je potrebné upraviť takto: „1. V § 3 uvádzacia veta odseku 1 znie:“. 

K bodu 4 
V navrhovanom ustanovení je potrebné zmenu čísiel dať do úvodzoviek takto: 
„4. V § 5 ods. 1 písm. c) sa číslo „5,75 %“ nahrádza číslom „3,6 %“.“. 

K bodu 5 
Navrhované ustanovenie je potrebné upraviť takto: 
„5. V § 6 sa číslo „2“ nahrádza číslom „3“.“. 

K bodu 6 
V prílohe č. 2 je potrebné skratky slov, napríklad „v hmot.“, „v obj.“, „SR“, „v tis.“ vypísať celým slovom alebo na konci prílohy č. 2 zaviesť nový bod s názvom „Použité skratky“, kde sa predmetné skratky vysvetlia. 

V celom návrhu nariadenia vlády, najmä v dôvodovej správe osobitnej časti, doložke vybraných vplyvov v poznámke, je potrebné symbol eura „€“ nahradiť slovom „eur“. 
Odôvodnenie: 
Pri uvádzaní peňažných súm v eurách v textoch slovenských právnych predpisov, ako aj v iných oficiálnych úradných písomnostiach orgánov verejnej moci sa štandardne používa skloňované slovo "euro" s malými písmenami. Podobne ani v textoch právnych aktov ES/EÚ zverejňovaných v Úradnom vestníku EÚ nie je symbol eura "€" obvykle používaný pri uvádzaní peňažných súm v eurách.  	O 	A 	Všetky pripomienky akceptované, text upravený podľa pripomienok.  	
MF SR 	Všeobecne 
Doložku vybraných vplyvov (ďalej len „doložka vplyvov“) žiadam vypracovať v súlade s aktualizovanou Jednotnou metodikou na posudzovanie vybraných vplyvov. 	Z 	A 	Doložka vybraných vplyvov je vypracovaná podľa metodiky. 	
MF SR 	Všeobecne 
Doložku vybraných vplyvov (ďalej len „doložka vplyvov“) žiadam dopracovať tak, aby z nej vyplynul aj výpočet zvýšenia príjmov zo spotrebnej dane z minerálneho oleja, ktorá je kvantifikovaná vo výške 36 055 672 eur ročne; z uvedenej kvantifikácie však nie je zrejmé, či sa vzťahuje aj na rok 2010 vzhľadom na navrhovanú účinnosť návrhu, t.j. 1.10.2010. 	O 	A 	Nemá vplyv na verejné financie. 	
MF SR 	Všeobecne 
Upozorňujem, že daňová prognóza Ministerstva financií Slovenskej republiky na obdobie rokov 2011 – 2013 z júna 2010 nepredpokladá primiešavanie pohonných látok vyrobených z obnoviteľných zdrojov v motorových benzínoch a motorovej nafte nad rámec energetického obsahu, ktorý je v súčasnosti predmetom daňového zvýhodnenia. Z uvedeného dôvodu sa nepredpokladá zvýšenie daňových príjmov vplyvom navrhovanej novely oproti aktuálnej daňovej prognóze.  	O 	A 	Referenčná hodnota upravená podľa pripomienky na energetický obsah a nie na objemové percento. 	
MF SR 	Všeobecne 
Návrh je potrebné uviesť do súladu s prílohou č. 5 Legislatívnych pravidiel vlády SR (ďalej len „príloha LPV“) [napr. úvodná veta návrhu, čl. I úvodnú vetu bodu 1 zosúladiť s bodom 39 prílohy LPV, v dôvodovej správe všeobecnej časti, osobitnej časti (k bodom 4 až 6) a doložke vplyvov (bod A.3. Poznámky) symbol eura „€“ nahradiť slovom „euro“ v príslušnom tvare]. 	O 	A 	Pripomienky akceptované, text upravený podľa pripomienok. 	
MF SR 	K čl. I 
K bodu 1 (§ 3 ods. 1) 
V uvádzacej vete odseku 1 odporúčam za slovo „výrobe“ vložiť slová „pohonných látok“. 	O 	A 	Text doplnený podľa pripomienky.  	
MF SR 	K čl. I 
K bodu 2 (§ 4 ods. 4) 
V navrhovanom znení § 4 ods. 4 žiadam doplniť informačnú povinnosť výrobcu a predajcu aj pri preprave pohonných látok na daňové územie v daňovom voľnom obehu na podnikateľské účely z iného členského štátu a dovoze pohonných látok z tretích štátov, ktoré boli prepustené do colného režimu voľný obeh. 

Taktiež je potrebné v poznámke pod čiarou k odkazu 3 slová „neskorších predpisov“ nahradiť slovami „zákona č. 482/2009 Z.z.“, pretože cit. ustanovenie bolo novelizované len zákonom č. 482/2009 Z.z. 	O 	A 	Informačná povinnosť rozšírená aj pri preprave pohonných látok na daňové územie z iného členského štátu. Upravené podľa pripomienky. 	
MF SR 	K čl. I 
K bodu 4 [§ 5 ods. 1 písm. c)] 
Vzhľadom na to, že znak „%“ nie je číslom, odporúčam znenie bodu 4 uviesť takto: 
„4. V § 5 ods. 1 písm. c) sa slová „hodnote 5, 75 %“ nahrádzajú slovami „hodnote 3, 6 %“.“. 	O 	A 	Upravené podľa pripomienky. 	
MF SR 	K čl. I 
K bodom 3, 5 a 6 
Navrhovanú prílohu č. 2 odporúčam označiť ako prílohu č. 3, a teda vypustiť bod 5 a primerane upraviť body 3 a 6. 	O 	N 	Nami navrhované riešenie sa nám zdá vhodnejšie. 	
MF SR 	K čl. I 
K bodu 6 (príloha č. 2) 
V navrhovanej prílohe č. 2 odporúčam 
a) skratku „MERO“ nahradiť slovami „metylestery mastných kyselín“ v príslušnom tvare a skratku „ETBE“ slovami „etyl terc – butyléter“, pretože v navrhovanom znení uvedené skratky možno hodnotiť ako nesprávne použité legislatívne skratky slov v texte platného znenia novelizovaného nariadenia vlády (bod 8 prílohy LPV), 
b) v prvom stĺpci pätnástom riadku skratku „hmot. %“ nahradiť slovami „hmotnostných percentách“ a skratku „obj. %“ slovami „objemových percentách“. 	O 	A 	Upravené podľa pripomienky. 	
MO SR 	Všeobecne 
Celý materiál odporúčame upraviť po jazykovej stránke. Napríklad v návrhu nariadenia vlády odporúčame za zavedenou legislatívnou skratkou „výrobca“ doplniť chýbajúce úvodzovky, slovo „€“ nahradiť slovom „eura“, v dôvodovej správe slovo „Ministerstva“ opraviť na Ministerstvu“ alebo rozpísať skratky ako napr. „obj., „SR“.  	O 	A 	Upravené podľa pripomienky. 	
MO SR 	K názvu návrhu nariadenia vlády 
V súlade s bodom 25 prílohy č. 5 k Legislatívnym pravidlám vlády Slovenskej republiky odporúčame v názve návrhu nariadenia vlády doplniť na koniec vety slová „v znení nariadenia vlády č. 304/2008 Z. z.“ z dôvodu novelizácie právneho predpisu.  	O 	A 	Upravené podľa pripomienky. 	
MO SR 	K čl. I bod 1 
V súlade s bodom 46 prílohy č. 5 k Legislatívnym pravidlám vlády Slovenskej republiky odporúčame v poznámke pod čiarou k odkazu 1b) vypustiť slová „o spotrebnej dani z minerálneho oleja v znení neskorších predpisov.“. Táto pripomienka sa týka aj bodu 2 poznámky pod čiarou k odkazu 3.  	O 	A 	Text v poznámke pod čiarou vypustený. 	
MO SR 	K čl. I bod 4 
V súlade s bodom 29 prílohy č. 5 k Legislatívnym pravidlám vlády Slovenskej republiky odporúčame v bode 4 doplniť u čísiel "5,75%" a "3,6%" chýbajúce úvodzovky. Táto pripomienka sa týka aj bodu 5.  	O 	A 	Úvodzovky doplnené. 	
MO SR 	K doložke zlučiteľnosti 
Odporúčame zosúladiť znenie doložky zlučiteľnosti právneho predpisu s právom Európskej únie s prílohou č. 1 k Legislatívnym pravidlám vlády Slovenskej republiky. 	O 	A 	Doložka zlučiteľnosti upravená. 	
OAP SVL ÚV SR 	Všeobecne: 
1. Návrhom nariadenia sa mení v § 5 ods. 1 písm. c) referenčná hodnota pre biopalivá alebo iné obnoviteľné látky, vypočítaná z energetického obsahu celkového množstva motorových benzínov a motorovej nafty uvedených do voľného daňového obehu. Podľa platnej právnej úpravy majú výrobca a predajca v období od 1. januára 2010 do 31. decembra 2010 povinnosť ponúkať v motorových benzínoch a motorovej nafte používaných na dopravné účely minimálne množstvo biopalív alebo iných obnoviteľných palív v referenčnej hodnote 5,75 %. Táto referenčná hodnota pre rok 2010 sa má návrhom nariadenia upraviť z 5,75% na 3,6%. Vzhľadom na navrhovanú účinnosť nariadenia, ktorá je 1. októbra 2010, upozorňujeme na retroaktivitu návrhu nariadenia, nakoľko sa spätne upravuje povinnosť výrobcu a predajcu pre obdobie od 1. januára 2010 do 30. septembra 2010. Výrobcovia a predajcovia, ktorí v tomto období plnili prísnejšie požiadavky a vynaložili na ich plnenie určité finančné náklady, môžu byť zmenou právnej úpravy znevýhodnení voči výrobcom a predajcom, ktoré takéto prísne požiadavky neplnili. Odporúčame zvážiť spätnú pôsobnosť navrhovanej právnej úpravy. 	O 	N 	Referenčná hodnota 5,75 % je upravená na 3,7 % práve z dôvodu, že jej splnenie je pre všetky povinné subjekty nereálne. Zmena referenčnej hodnoty bola prerokovaná so súhlasom Európskej komisie. 	
OAP SVL ÚV SR 	Všeobecne: 
2. Ďalej upozorňujeme, že v § 5 nariadenia č. 246/2006 Z. z. je povinnosť výrobcu a predajcu ponúkať v motorových benzínoch a motorovej nafte používaných na dopravné účely minimálne množstvo biopalív alebo iných obnoviteľných palív v určitej referenčnej hodnote upravená len do 31. decembra 2010. Nakoľko sa pristupuje k novelizácii nariadenia, odporúčame predkladateľovi v návrhu nariadenia upraviť predmetnú povinnosť výrobcu a predajcu pre obdobie po 31. decembri 2010. 	O 	N 	Obdobie po 31. decembri 2010 bude riešené samostatne novelizáciou zákona o obnoviteľných zdrojoch. 	
OAP SVL ÚV SR 	Všeobecne: 
3. Upozorňujeme, že smernica Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave, ktorá bola prebratá do nariadenia č. 246/2006 Z. z., má byť nahradená smernicou Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES. Niektoré články smernice 2003/30/ES boli už vypustené a celá smernica má byť zrušená s účinnosťou od 1. januára 2012. Smernicu 2009/28/ES je potrebné transponovať do právneho poriadku Slovenskej republiky do 5. decembra 2010. Žiadame zabezpečiť včasnú a správnu transpozíciu smernice 2009/28/ES. 	O 	A 	Návrh zákona je už v legislatívnom procese v rámci novelizácie zákona o spotrebnej dani z minerálnych olejov. 	
OAP SVL ÚV SR 	Všeobecne: 
4. Právo Európskych spoločenstiev sa na základe Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva, recipovalo do práva Európskej únie, preto žiadame upraviť znenie § 6 a názov transpozičnej prílohy nariadenia č. 246/2006 Z. z. V § 6 žiadame nahradiť slová „preberá právny akt Európskych spoločenstiev uvedený“ slovami „preberajú právne záväzné akty Európskej únie uvedené“. V názve transpozičnej prílohy žiadame nahradiť slová „právnych aktov Európskych spoločenstiev“ slovami „právne záväzných aktov Európskej únie“. Tieto zmeny sú aj v súlade s čl. 4 Legislatívnych pravidiel vlády Slovenskej republiky, podľa ktorých sa postupuje od 1. júla 2010.  	O 	A 	Upravené podľa pripomienok.  	
OAP SVL ÚV SR 	K názvu návrhu nariadenia: 
V názve návrhu nariadenia (vo vlastnom materiáli) je potrebné na konci pripojiť slová „v znení nariadenia vlády Slovenskej republiky č. 304/2008 Z. z.“. 	O 	A 	Názov doplnený podľa pripomienky. 	
OAP SVL ÚV SR 	K čl. I bodu 1: 
1. Uvádzaciu vetu bodu 1 odporúčame v súlade s bodom 39 prílohy č. 5 Legislatívnych pravidiel vlády Slovenskej republiky upraviť takto: „V § 3 ods. 1 uvádzacia veta znie:“ 

2. V § 3 ods. 1 žiadame pojmy právnická osoba a fyzická osoba nahradiť jednotným pojmom osoba. Podľa zaužívanej legislatívnej praxe pojem osoba v sebe zahŕňa aj pojem fyzická osoba ako aj pojem právnická osoba. V uvedenom ustanovení nie je dôvod na rozlišovanie týchto dvoch právnych foriem osôb. 

3. V § 3 ods. 1 odporúčame za slová „podnikajúca vo výrobe“ vložiť slová „pohonných látok“, čím sa upresní, že ide o výrobcu iba v tejto špecifickej oblasti výroby. 
	O 	A 	Upravené podľa pripomienky. 	
OAP SVL ÚV SR 	K čl. I bodu 2: 
V bode 2 sa nahrádza platné znenie § 4 ods. 4 nariadenia takmer identickým textom. Sme toho názoru, že nie je potrebné nahrádzať celé znenie § 4 ods. 4 nariadenia novým znením, ale postačí len nahradiť slová „a uvedených na trh“ slovami „uvedených do voľného daňového obehu3)“. Odporúčame zvoliť vhodnejšiu legislatívnu techniku. 	O 	N 	§ 4 ods. 4 bol doplnený o text navrhnutý Ministerstvom financií SR. 	
OAP SVL ÚV SR 	K doložke zlučiteľnosti: 
1. V bode 3 doložky zlučiteľnosti žiadame ako primárne právo EÚ uviesť platné ustanovenia Zmluvy o fungovaní Európskej únie, v ktorých je problematika návrhu právneho predpisu upravená. 

2. V bode 3 doložky zlučiteľnosti žiadame ako sekundárne právo EÚ (prijaté do 30. novembra 2009), v ktorom je upravená problematika návrhu, uviesť smernicu Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave, ako aj smernicu Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES. 

3. Podľa platných Legislatívnych pravidiel vlády Slovenskej republiky sa bod 4 doložky zlučiteľnosti delí na štyri písmená a) až d). V písmene b) sa má uvádzať lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov. Žiadame predkladateľa, aby do doložky zlučiteľnosti doplnil chýbajúce písmeno a aby sa vyjadril vo vzťahu k smerniciam uvedeným v bode 3 k všetkým písmenám bodu 4 doložky zlučiteľnosti.  	O 	A 	Nahradené platnými ustanoveniami zmluvy. 	
ŠÚ SR 	K bodu 1 
Odporúčame slovo „úvodná“ nahradiť slovom „uvádzacia“. 	O 	A 	Upravené podľa pripomienky. 	
ŠÚ SR 	K bodom 1 a 2 
Odporúčame upraviť text poznámok pod čiarou 1b a 3 podľa Legislatívnych pravidiel vlády SR. 	O 	A 	Upravené podľa pripomienky. 	
ŠÚ SR 	K bodom 4 a 5 
Odporúčame čísla , ktoré sa nahrádzajú, umiestniť do úvodzoviek. 	O 	A 	Upravené podľa pripomienky. 	
MDPT SR 	1.Odporúčame v názve nariadenia vlády na konci pripojiť slová „v znení nariadenia vlády Slovenskej republiky č. 304/2008 Z. z.“. 	O 	A 	Názov doplnený. 	
MDPT SR 	2.Odporúčame v poznámke pod čiarou k odkazu 1b) a 3) vypustiť slová „o spotrebnej dani z minerálneho oleja“. 	O 	A 	Text z poznámky pod čiarou vypustený. 	
MPSVR SR 	V bode 1 (poznámka pod čiarou k odkazu 1b) odporúčame vypustiť slová „o spotrebnej dani z minerálneho oleja v znení neskorších predpisov.“. 
Odôvodnenie: 
V zmysle Legislatívnych pravidiel vlády SR ide o nadbytočný text.  	O 	A 	Upravené podľa pripomienok. 	
MPSVR SR 	V bode 2 (§ 4 ods. 4)- poznámka pod čiarou k odkazu 3 - odporúčame vypustiť slová „o spotrebnej dani z minerálneho oleja v znení neskorších predpisov.“. 
	O 	A 	Text vypustený podľa pripomienky. 	
MPSVR SR 	V bode 6 (Príloha č. 2) odporúčame zvážiť požiadavku na „Ostatné nepovinné údaje“ v tabuľke výkazu. 
Odôvodnenie: 
Z požiadaviek na vykazovanie údajov nevyplýva – od čoho závisí vyplnenie daných koloniek a aký účel má uvádzať ich vo výkaze. 

Nadpis tabuľky odporúčame spresniť tak, aby bolo jednoznačné, že požadované informácie sa majú poskytovať Ministerstvu hospodárstva a výstavby SR (tak ako to vyplýva zo všeobecnej časti dôvodovej správy).  	O 	A 	Ostatné nepovinné údaje z tabuľky vypustené. 	
MV SR 	k čl. I bod 1 
„Poznámka pod čiarou k odkazom 1a a 1b znie :“ je potrebné z gramatického hľadiska dať do množného čísla. 	O 	A 	Upravené podľa pripomienky. 	
MŠVVaŠ SR 	Vlastný materiál  
V Čl. 1 bod 1. za slová“ iné obnoviteľné zdroje ako“ vypustiť bodku a vložiť úvodzovku. 	O 	N 	Gramaticky upravené inak. 	
MŠVVaŠ SR 	A. Všeobecná časť  
V treťom odstavci zhora upraviť text v úvodnej vete a uplatnené textové odseky vyznačiť jednoznačne číslicami, resp. písmenami a pod. 	O 	A 	Preznačené podľa pripomienky. 	
MŠVVaŠ SR 	B. Osobitná časť, K Čl. I k bodu 1  
V druhej vete za slovami „pohonné látky môžu len osoby podľa § 19 a §19” vypustiť medzeru. 	O 	A 	Upravené. 	
MŠVVaŠ SR 	B. Osobitná časť, K Čl. I k bodu 2  
Úvodnú vetu z dôvodu presnejšej textácie zmeniť napr. nasledovným znením “Navrhovaným novým znením v § 4 v odseku 4 bude výrobcom a predajcom uložená povinnosť predložiť Ministerstvu hospodárstva a výstavby Slovenskej republiky údaje o druhu a množstve pohonných látok a pohonných látok vyrobených z obnoviteľných zdrojov energie uvedených do voľného daňového obehu v súlade so zákonom č. 98/2004 Z. z. o spotrebnej dani z minerálneho oleja v znení neskorších predpisov”. 	O 	A 	Upravené podľa pripomienky. 	
MŠVVaŠ SR 	B. Osobitná časť, K Čl. I bodu 3 
Za slová “poskytovania informácií ministerstvu” vložiť čiarku.  	O 	A 	Doplnené. 	
MPŽPaR SR 	bodu 1 
Úvodnú vetu k poznámkam pod čiarou uviesť v množnom čísle; v poznámkach pod čiarou k odkazom 1a a 1b označenie paragrafom ponechať len pri prvom ustanovení, ostatné vypustiť; v poznámke pod čiarou k odkazu 1b názov predpisu vypustiť 	O 	A 	Text upravený podľa pripomienok. 	
MPŽPaR SR 	bodu 2 
V poznámke pod čiarou k bodu 3 názov predpisu vypustiť 	O 	A 	Názov predpisu v poznámke pod čiarou vypustený. 	
MPŽPaR SR 	bodu 4 
Čísla 5,75 % a 3,6 % da do úvodzoviek 
	O 	A 	Upravené podľa pripomienky. 	
MPŽPaR SR 	bodu 5 
Rovnaké úprava ako sa odporúča k bodu 4 	O 	A 	Upravené podľa pripomienky. 	
MPŽPaR SR 	prílohe č. 2 
V nadpise "Uvedených do daňového voľného obehu SR" slovo "SR" vypísať celým názvom 	O 	A 	Text vypísaný celým názvom. 	
ÚV SR 	k oznamu o začatí pripomienkového konania 
1.) Vozname o začatí pripomienkového konania nie je odôvodnený skrátený postup pripomienkového konania, čo nie je v súlade s Metodickým pokynom na prípravu a predkladanie materiálov na rokovanie vlády SR, časť 3. 1 . 6. ods. 4 kde je uvedené : "V prípadoch, ak nastanú okolnosti (môže dôjsť k ohrozeniu základných ľudských práv a slobôd alebo bezpečnosti, ak hrozia štátu značné hospodárske škody, v prípadoch vyhlásenia núdzového stavu alebo opatrení na riešenie mimoriadnej situácie), ak hrozí nesplnenie záväzkov vyplývajúcich zo Zmluvy o pristúpení Slovenskej republiky k Európskej únii nedodržaním lehoty na prebratie smernice Európskych slpoločenstiev alebo ak sa materiál týka na akcií na zabezpečenie medzinárodného mieru a bezpečnosti, možno pripomienkové konanie uskutočniť v skrátenej forme. 
2.) Odporúčame uviesť dôvod dôvod skrátenia MPK resp. doplniť predmetnú kolonku. 
Odôvodnenie : 
Vzhľadom na skutočnosť, že Metodický pokyn na prípravu a predkladanie materiálov na rokovanie vlády SR je záväzný pre predkladateľov materiálov na rokovanie vlády SR v zmysle bodu B. 2. uznesenia vlády SR č. 512 z 13. júna 2001, považuje Úrad vlády SR za nevyhnutné upozorniť Vás. ako predkladateľa materiálu na rokovanie vlády SR, na dodržiavanie jeho ustanovení. 	O 	N 	Návrh nariadenia vlády už bol v riadnom pripomienkovom konaní v rovnakom znení v decembri 2009. 
Predbežné pripomienkové konanie bolo uskutočnené v termíne 13. - 14. 9. 2010. Stanoviská gestorov sú uvedené v doložke vplyvov. 	
SPPK 	K bodu 4 
Zásadne nesúhlasíme s úpravou minimálneho podielu biozložky v palive z podielu 5,75 % e.o. na 3,6 % e.o. 
Odôvodnenie: 
Táto úprava: 
- je v priamom rozpore so strategickým dokumentom vlády SR č. 547/2008 - 1000 Koncepcia vyššieho využitia biopalív v doprave v podmienkach SR. 
- je v rozpore so smernicou EP a Rady 2003/30/ES, ktorá členským krajinám EÚ odporúča referenčnú hodnotu podielu biozložky v palive vo objeme 5,75 % e.o. do 31.12. 2010 
- bude mať negatívny dopad na poľnohospodárstvo, rozvoj vidieka a zamestnanosť (olejniny sú totiž v podmienkach SR po obilninách druhou najdôležitejšou rastlinnou komoditou a podpora ich pestovania a spracovávania znamená príliv kapitálu do odvetvia, rast produkcie a zamestnanosti) 
- zberová plocha olejnín v roku 2007/2008 predstavovala 231,4 tis. ha a produkcia 467,5 tis. ton 
- táto úprava vytvára výraznú komparatívnu nevýhodu podnikateľského prostredia SR voči ČR v oblasti rozvoja biopalív - v ČR od 1. júna 2010 platí podiel biozložky v palivách vo výške 6 % objemových jednotiek pre bionaftu a 4,1 % objemových jednotiek pre bioetanol bez daňového zvýhodnenia! 
- vzhľadom nato, že podiel biozložky je daňovo oslobodený, tak predpokladáme negatívny dopad na cenu paliva len na úrovni bežnej odchýlky trhovej ceny v jednom týždni v SR, cca 1cent/l 
- zvýšeným podielom biozložiek v palivách by sa podporili environmentálne aspekty priemyselnej výroby. 	Z 	N 	Rozporové konanie uskutočnené 2x, rozpor trvá. Pôvodne navrhnutá referenčná hodnota 3,6 % upravená na 3,7 %, nie však pôvodná. Hodnota 3,7 % vyplýva zo zosúladenia trajektórie v akčnom pláne obnoviteľných zdrojoch energie, v návrhu novelizácie zákona o obnoviteľných zdrojoch energie a v návrhu zákona o spotrebnej dani z minerálneho oleja.